Vyhodnotenie pripomienkového konania k Finančným rámcom pre využívanie prostriedkov zo štrukturálnych fondov a Kohézneho fondu na skrátené programovacie obdobie 2004-2006

Materiál „Finančné rámce pre využívanie prostriedkov zo štrukturálnych fondov a Kohézneho fondu na skrátené programovacie obdobie 2004-2006“ bol zaslaný 27.12.2002 na medzirezortné pripomienkové konanie skráteným postupom vzhľadom na to, že sa týka rozdelenia finančných prostriedkov štrukturálnych fondov a Kohézneho fondu pre základné programovacie dokumenty, ktoré má SR predložiť Európskej komisii v anglickej verzii do konca februára vrátane finančných plánov.
Počet oslovených subjektov: 16 
Stanovisko k predmetnému materiálu zaslalo do stanoveného termínu: 11
Stanovisko nezaslalo: Úrad vlády SR - podpredseda vlády SR pre európsku integráciu a pre ľudské a menšinové práva, Úrad vlády SR, Odbor vládnej agendy Úradu vlády SR, Ministerstvo zdravotníctva SR, Ministerstvo školstva SR, Ministerstvo obrany SR 
Pripomienky neuplatňovalo: 4
Počet vznesených pripomienok: 23
Počet akceptovaných pripomienok: 10
Počet neakceptovaných pripomienok 13, z toho počet zásadných:10
Zásadné pripomienky uplatnilo: Ministerstvo dopravy, pôšt a telekomunikácií SR, Ministerstvo práce, sociálnych vecí a rodiny SR  a Ministerstvo pôdohospodárstva SR 

Materiál sa predkladá s rozporom s Ministerstvom pôdohospodárstva SR. 

1. Prehľad pripomienkujúcich miest

1.	Úrad vlády SR, podpredseda vlády SR pre európsku integráciu ľudské a menšinové práva
2.	Úrad vlády SR
3.	Úrad vlády SR, odbor vládnej agendy 
4.	Ministerstvo dopravy, pôšt a telekomunikácií SR
5.	Ministerstvo zahraničných vecí SR
6.	Ministerstvo vnútra SR
7.	Ministerstvo hospodárstva SR
8.	Ministerstvo kultúry SR
9.	Ministerstvo obrany SR
10.	Ministerstvo školstva SR
11.	Ministerstvo zdravotníctva SR
12.	Ministerstvo výstavby a regionálneho rozvoja SR
13.	Ministerstvo spravodlivosti SR
14.	Ministerstvo práce, sociálnych vecí a rodiny SR
15.	Ministerstvo pôdohospodárstva SR
16.	Ministerstvo životného prostredia SR 

2. Vyhodnotenie pripomienok

Pripomienky	Typ	Stanovisko Ministerstva financií SR	
Úrad vlády SR, podpredseda vlády SR pre európsku integráciu a pre ľudské a menšinové práva		Nezaslané.	
Úrad vlády SR		Nezaslané.	
Úrad vlády SR, odbor vládnej agendy 		Nezaslané.	
Ministerstvo dopravy pôšt a telekomunikácií SR
Materiál uvažuje pre štrukturálne fondy SR v rokoch 2004-2006 s objemom 1187,61 mil. EUR v bežných cenách bez rozčlenenia do jednotlivých Sektorových operačných programov. Z tohto dôvodu nie je možné zaujať stanovisko k dopadu  spolufinancovania na rozpočtovú kapitolu MDPT SR tak, ako je to uvedené v návrhu uznesenia vlády SR, bod C.1.
	
Z	
Neakceptuje sa. Dňa 18.12.2002 vláda SR (31. bod záznamu z rokovania vlády SR) uložila ministrovi výstavby a regionálneho rozvoja predložiť na rokovanie vlády SR 15. januára 2003 návrh rozdelenia záväzkov zo štrukturálnych fondov pre cieľ 1 podľa operačných programov. Uvedený text bol zapracovaný do materiálu v časti 1.4. Prerokované a schválené dňa 8.1.2003.	
Ministerstvo zahraničných vecí SR		Bez pripomienok.	
Ministerstvo vnútra SR
Pripomienka formálneho charakteru. 
Na str. 1 – v prvej vete vynechať v citácii predložku „pre“ pred slovami „...na obdobie...“.
Na str. 1 – v tabuľke v riadku, ktorý sa týka roku 2005 opraviť chybný údaj, ktorý sa prenáša do súčtov v celej tabuľke. 
Na str. 11 – v stĺpci, týkajúcom sa celkového čerpania finančných prostriedkov na jednotlivé roky z kohézneho fondu doplniť text o „v bežných cenách“.
V prílohe č. 5 navrhujeme do poznámky k tabuľke uviesť, že odchýlky v súčtových údajoch sú z dôvodu matematického zaokrúhľovania.	

O

O

O

O

Akceptuje sa. Text bol upravený.

Akceptuje sa. Text bol upravený.

Akceptuje sa. Text bol upravený.

Akceptuje sa. Text bol upravený.	
Ministerstvo hospodárstva SR
Ministerstvo hospodárstva SR vyjadruje súhlasné stanovisko k odporúčaniu medzirezortnej pracovnej skupiny pre programovanie zriadenej pod Prípravným výborom pre štrukturálne fondy - „znížiť podiel EAGGFu a FIFG na 20 % a zvýšiť podiel ERDF na 46,62 % najmä pre Sektorový operačný program Ekonomický rozvoj a Sektorový operačný program Dopravy (existencia vopred pripravených kvalitných projektov na rozvoj dopravnej infraštruktúry).“
Odporúčame prehodnotiť výšku finančných prostriedkov pre SOP ľudské zdroje z ESF v prospech ERDF a to z dôvodu, že prostredníctvom SOP ER bude zabezpečované vytváranie nových pracovných miest a zamestnanosti a budú zabezpečované školenia manažérov a exekutívnych pracovníkov v novovytváraných miestach, tak aby boli schopní zabezpečovať aktivity v jednotnom trhu EÚ.
Navrhujeme podpredsedovi vlády a ministrovi financií SR prehodnotiť termín plnenia úlohy C.1. predkladaného materiálu v súvislosti s tým, že MF SR by malo najskôr zabezpečiť vypracovanie postupu finančného riadenia ŠF EÚ tak, aby bol zosúladený s programovým rozpočtovaním na základe čoho bude možné zabezpečiť plnenie uvedenej úlohy.	

O

O

Neakceptuje sa. V materiáli sa navrhuje navýšenie pre ERDF z 35 % na 46,62 %. Prerokované a schválené dňa 8.1.2003.

Akceptuje sa čiastočne. Termín plnenia úlohy C.1 bol prehodnotený.  Zosúladenie finančného riadenia ŠF EÚ s programovým rozpočtovaním nesúvisí s informáciou o dopade vstupu SR do EÚ na rozpočet kapitoly príslušného ministerstva v rokoch 2004, 2005 a 2006. Vláda SR uznesením č. 1030/2002 schválila koncepciu systému finančného riadenia štrukturálnych fondov EÚ. Prerokované a schválené dňa 8.1.2003.  	
Ministerstvo kultúry SR		Bez pripomienok.	
Ministerstvo obrany SR		Nezaslané.	
Ministerstvo školstva SR		Nezaslané.	
Ministerstvo zdravotníctva SR		Nezaslané.	
Ministerstvo výstavby a regionálneho rozvoja SR		Bez pripomienok.	
Ministerstvo spravodlivosti SR		Bez pripomienok.	
Ministerstvo práce, sociálnych vecí a rodiny SR 
V časti Návrh uznesenia vlády SR navrhujeme:
V bode C.1 posunúť termín realizácie úlohy do 15. februára 2003, nakoľko ide o závažnú problematiku a je potrebné zabezpečiť jej prerokovanie v porade vedenia MPSVR SR;
V samotnom materiáli navrhujeme:
V tabuľke č.1 prekontrolovať sumy, nakoľko súčtové riadky a stĺpce vykazujú nezrovnalosti, detto tabuľky č. 4, 6, 7, 8, 10, 11, 17.
Kvôli zrozumiteľnosti upraviť koniec názvu tabuľky č.6 na „..... podľa predbežného percentuálneho rozdelenia z 10. júla 2002“.
Kvôli zrozumiteľnosti upraviť koniec názvu tabuľky č.7 na „..... podľa predbežného percentuálneho rozdelenia z 10. júla 2002“.	

Z 

O                

O

O	

Akceptuje sa. Text bol upravený.

Akceptuje sa. text bol upravený.

Akceptuje sa. text bol upravený.

Akceptuje sa. text bol upravený.	

Ministerstvo pôdohospodárstva SR
K návrhu uznesenia:
V návrhu uznesenia nesúhlasíme v bode B.1 s navrhovaným rozdelením finančných prostriedkov zo štrukturálnych fondov na 20 % podiel pre usmerňovaciu sekciu EAGGF a FIFG.
Odôvodnenie: Vláda SR svojím uznesením č.782/2002 k návrhu rámcovej smernice pre rokovania s EK schválila rozdelenie finančných prostriedkov medzi jednotlivými štrukturálnymi fondami pričom pre EAGGF a FIFG schválila podiel 35 %. Uvedený návrh rozdelenia odobrila aj EK (materiál MZV SR).
K uvedenému podielu prislúchala suma finančných prostriedkov určená pre štrukturálne opatrenia rozvoja vidieka financované z usmerňovacej sekcie EAGGF a FIFG. Pre rezort pôdohospodárstva bola stanovená suma vzhľadom na navrhované opatrenia v rámci SOP prijateľná. 
Žiadny z rezortov v rámci negociácií nenavrhoval zvýšenie celkovej sumy zo štrukturálnych fondov pre SR. 

K materiálu:
Na str.5 – 8  sú uvádzané  vo viacerých odrážkach  dôvody zníženia podielu EAGGF a zvýšenie podielu ERDF.
- zmenená situácia v príjmoch z EU pre pôdohospodárstvo
Uvedené odôvodnenie a finančné prepočty možno označiť ako nepochopenie Spoločnej poľnohospodárskej politiky a Štrukturálnej politiky EÚ zo strany spracovateľov materiálu. Navýšenie prostriedkov v oblasti rozvoja vidieka o 90 mil. EUR a pre trhovo orientované výdavky o 27 mil.EUR nepatrí do štrukturálnych opatrení.  Navýšené  prostriedky na rozvoj vidieka sú z oblasti garančnej sekcie EAGGF (opatrenia pre znevýhodnené oblasti, agroenvironment, zalesňovanie pôdy, samozásobiteľské farmy, odbytové organizácie výrobcov) a trhovo orientované výdavky sú tiež z garančnej sekcie EAGGF na regulovanie trhu.  
Znížené záväzky pre štrukturálne fondy sa rovnako ako ERDF, ESF, iniciatív dotkli aj usmerňovacej sekcie EAGGF. 
Uvedené zdôvodnenie je zavádzajúce pretože narába s prostriedkami I.piliera Agendy 2000, ktorým je Spoločná poľnohospodárska politika EÚ a II.piliera, ktorým je Štrukturálna politika EÚ. 

- možnosť využívania národných vyrovnávacích platieb
Rozdiel medzi Spoločnou poľnohospodárskou politikou EÚ, pod ktorú patria priame platby a medzi Štrukturálnou politikou EÚ sme objasnili v predchádzajúcom texte. MP SR neurčuje SPP EÚ, ktorej dôsledkom sú výrazné dotácie pre farmárov, MP SR len akceptuje politiku spoločenstva, do ktorého SR smeruje. 
Uvádzané odôvodnenie je taktiež irelevantné a pokiaľ nebudú platby v SR rovnaké ako v ostatných členských štátoch EÚ vždy to bude predstavovať zníženú úroveň platieb do poľnohospodárstva, čím bude tento sektor ako jediný na spoločnom trhu znevýhodnený oproti konkurencii „starých členských štátov“.

- riziko nedostatku projektov
Uvedená argumentácia o dlhodobej príprave programu SAPARD je opodstatnená a  svedčí v prospech MP SR o jeho dôslednej príprave na využívanie prostriedkov zo štrukturálnych fondov. Ako sa uvádza príprava programu trvala niekoľko rokov. Boli to však podmienky, ktoré bolo treba splniť pred začatím programu a časovosť nezávisela len od SR. 
Až po splnení stanovených podmienok mohli byť Agentúrou Sapard vydané Metodické pokyny pre žiadateľov  a vyhlásené výberové kolá na predkladanie projektov (jún 2002).
Za polovicu roku 2002 bolo predložených 108 projektov, zmluvy boli podpísané na 45 projektov, platby boli realizované u 6 projektov (podrobný prehľad je uvedený v prílohe). Treba pripomenúť, že v uvedenom období sa realizovali len 4 opatrenia. V roku 2003 budú predkladané projekty na všetkých 9 opatrení.
Pre zlepšenie celkové využívania programu boli vykonané opatrenia hlavne v oblasti poradenstva na prípravu projektov a zvýšený záujem prejavujú bankové inštitúcie na poskytovanie finančných prostriedkov pre žiadateľov. 
Do  konca  roku 2003   predpokladáme , že  na  AS  bude  predložených  cca 420 projektov  a je predpoklad, že prostriedky Ročných finančných dohôd rokov 2000 a 2001 budú v stanovenom termíne do konca roku 2003 vyčerpané. 
Je však potrebné uviesť i to, že využívanie predvstupového programu SAPARD v SR sa podstatne nelíši od jeho aplikácie v ostatných krajinách. Napr. Česká republika dostala akreditáciu v rovnaký deň ako SR, Poľsko a Maďarsko neskoršie. V ČR boli uskutočnené doteraz 4 platby v decembri 2002 (viď internetová stránka MZ ČR).
Program SAPARD je predvstupovým nástrojom, ktorý slúži na overenie a prípravu na čerpanie prostriedkov štrukturálnych fondov. Jeho implementácia je v rámci inštitucionálneho zabezpečenia (riadiaci orgán, monitorovací výbor, platobný orgán, kontrolný orgán), spôsobu prípravy projektov, výberu projektov, uskutočňovania platieb (až po realizácii investície) plne v súlade s podmienkami štrukturálnych fondov. V spoločnej pozícii z 8.10.2002 EÚ akceptuje, že Agentúra SAPARD je pripravená a po vstupe bude zodpovedná za vykonávanie všetkých opatrení pre rozvoj vidieka financovaných z usmerňovacej alebo garančnej sekcie EAGFF a odporúča, aby sa pri vykonávaní a riadení budúcich opatrení financovaných z usmerňovacej alebo garančnej sekcie EAGFF  využili skúsenosti z vykonávania programu Sapard.
Z uvedeného vyplýva, že z rezortov ktoré budú využívať prostriedky štrukturálnych fondov je iba MP SR na základe predvstupového programu plne pripravené na využívanie prostriedkov zo štrukturálnych fondov EÚ.

- rozdelenie štrukturálnych fondov v členských krajinách a kandidátskych krajinách
Tabuľka č.8 uvádza príklady % rozdelenia štrukturálnych fondov v niektorých krajinách, pričom ide len o suché  konštatovanie čísiel bez obsahu, ktoré môže byť zavádzajúce.
Na internetovej stránke DG Regio sú uvedené operačné programy všetkých členských štátov a delenie prostriedkov medzi jednotlivými fondami je rozdielne vždy od potrieb a podmienok tej ktorej krajiny alebo regiónu. Je potrebné sa oboznámiť, ktoré typy opatrení sú financované cez ERDF (mnohé krajiny pod túto podporu zahŕňajú investície do potravinárstva, obnovu a rozvoj obcí, diverzifikáciu činností, infraštruktúru vidieka). Je to plne v súlade s nariadeniami EÚ, pretože podľa nariadenia 1257/1999 niektoré aktivity na podporu rozvoja vidieka môžu byť financované buď z ERDF alebo z usmerňovacej sekcie EAGGF. V prílohe uvádzame operačné programy niektorých krajín (Nemecko – OP Mecklenburg-Western Pomerania, kde je podiel EAGGF 30,22%,  Írsko - Border, Midland and Western ROP – kde je podiel EAGGF+FIFG 26,3 % a z ERDF je financovaná aj obnova a rozvoj obcí).
Niekoľko pripomienok k tabuľke č.8. Nevieme, z akých podkladov bral spracovateľ údaje pre Portugalsko a Írsko, pretože Portugalsko má 8 operačných programov, ktoré sú financované z ERDF a ESF a 7 ROP (Azores, Madeira, Lisboa,Centro, Norte, Alentejo, Algarve) v ktorých sa podiel jednotlivých fondov  pohybuje v rozmedzí ERDF 62,85% - 80,61%, ESF 10,67% - 29,75%, EAGGF+FIFG 7,4% - 21,34% pričom samozrejme platí podmienka poznania, ktoré aktivity rozvoja vidieka sú financované prostredníctvom ERDF.
Írsko má 3 OP - OP pre produktívne sektory, v rámci ktorého je cez ERDF financovaný potravinársky priemysel a SME v celej šírke, OP pre technickú pomoc (ERDF) a OP Ekonomická a sociálna  infraštruktúra (ERDF). Ďalej má Írsko 2 ROP - Border, Midland and Western ROP – kde je podiel EAGGF+FIFG 26,3 % a z ERDF je financovaná aj obnova a rozvoj obcí  a Southern and Eastern  ROP – kde je podiel EAGGF+FIFG        15,71 % a z ERDF je financovaná aj obnova a rozvoj obcí.
Česká republika má navrhované členenie tak ako je uvedené v tabuľke, ale je potrebné poznať i ďalšie členenie a financovanie z ERDF, ktoré je nasledovné:
OP Priemysel 15%, OP Doprava 7%, OP Životné prostredie 6,5%, OP Cestovný ruch 3,5% a ROP 33%, pričom cez tento program je v značnej miere financovaný rozvoj vidieka.
K tabuľke č.9 poznamenávame. Uvedené rozdelenie platí v rámci členských štátov pre oblasti patriace do cieľa 1, avšak v oblastiach krajín, ktoré nepatria do cieľa 1 sú štrukturálne typy opatrení financované z garančnej sekcie EAGGF. 

- finacovanie počtu operačných programov
Odôvodnenie o počte operačných programov je neakceptovateľné, pretože je v plne v kompetencii SR stanoviť si počet programov.  Zníženie počtu programov nám odporúča aj EK vzhľadom na využiteľnosť, efektívnosť a administrovanie. 
Naviac odôvodnenie uvádza možnosť financovať z usmerňovacej sekcie EAGGF aj ROP, ktorý si v návrhu nárokoval na zhruba 56 mil.EUR. V prepočte by to znamenalo zníženie pre EAGGF na 14,5%.

- dosiahnutie špecifického cieľa NRP
Odôvodnenie, že prílev finančných prostriedkov neumožní dosiahnutie strategického cieľa NRP je neopodstatnené. V rámci opatrení SOP P-VR-R je 70% prostriedkov smerovaných na projekty prinášajúce zisk. (Čo potom SOP Životné prostredie a niektoré opatrenia ROP). Pri stanovovaní uvedeného cieľa spracovateľ NRP vychádzal z určitých predpokladov na jeho dosiahnutie  a nedostatkom NRP a OP je, že zatiaľ neobsahuje kvalitné ex-ante posúdenie, ktoré by malo dať relevantnú odpoveď tak na splnenie cieľov ako aj na finančné prostriedky pre jednotlivé SOP (táto úloha je v gescii MVRR SR).
 „Štruktúrna pomoc Spoločenstva podlieha zisťovaniu efektívnosti predbežným            (ex-ante), priebežným (mid-term) a dodatočným (ex-post) hodnotením, ktorého účelom je posúdiť dopad pomoci na vytýčené ciele v zmysle článku 1 a analyzovať jej účinky na špecifické štruktúrne problémy“ (nariadenie 1260/1999).

- miera reštrukturalizácie pôdohospodárstva
Argument o nízkej úrovni využívania prostriedkov sa v materiáli neustále opakuje. Tvrdenie o presune aktivít založených na projektovom základe namiesto dotácií je nepochopením doterajšej podpory v poľnohospodárstve. Aj pred vstupom existovali dotácie ako priame platby a dotácie na projektovom základe (v jednoduchšej podobe ako v EU). Priame platby boli poskytované na 100% a rozvojové aktivity predstavovali % podiel financií štátu a % podiel súkromného sektoru (v roku 2001 bol tento podiel 8 mld.Sk). Aj po vstupe budú existovať priame platby (Spoločná poľnohospodárska politika) a rozvojové aktivity na projektovom základe (štrukturálna politika a rozvoj vidieka financovaný z garančnej sekcie EAGGF). Pri investíciách prinášajúcich zisk (investície do poľnohospodárskych podnikov, potravinárstvo, lesné hospodárstvo, rybné hospodárstvo, diverzifikácia činností) sa musí subjekt participujúci na podpore podieľať min. 50% vlastných zdrojov, pričom celý projekt najprv zafinancuje z vlastných zdrojov a po odkontrolovaní jeho splnenia mu platobný orgán refunduje príslušnú časť verejných zdrojov (EU a štát). Poznamenávame, že po vstupe iné podporné (dotačné) prostriedky a nástroje ako priame platby a štrukturálne prostriedky pre poľnohospodárov nebudú.
- kritériá stanovené pre žiadateľov projektov programu SAPARD a zlá hospodárska situácia podnikateľských subjektov v pôdohospodárstve
Priznávame, že jedno z kritérií o ekonomickej životaschopnosti podnikov (celková zadĺženosť aktív) bolo stanovené dosť prísne a ukázalo sa pre niektoré oblasti potravinárstva ako nesplniteľné vzhľadom na to, že podniky ktoré boli v tejto oblasti privatizované prebrali na seba všetky záväzky predchádzajúcich období. Toto kritérium bolo zmenené s úplným súhlasom Monitorovacieho výboru, služieb Komisie a schválené v STAR výbore EK. K problematike ekonomickej životaschopnosti podnikov, ktorá je jedným z kritérií investičných aktivít, prijala EK v rámci spoločnej pozície opatrenie na zmenu nariadenia 1257/1999, podľa ktorej sa podpora na investície poskytne poľnohospodárskym podnikom, ktoré ekonomickú životaschopnosť preukážu na konci realizácie investície.
Z viacerých dôvodov nesúhlasíme s vetou „Finančné prostriedky poskytnuté zle hospodáriacim podnikateľským subjektom predstavuje vysoké riziko, ktoré môže mať za následok likvidáciu podnikateľských subjektov pre ukončením projektu alebo vysokú pravdepodobnosť zneužitia pridelených prostriedkov“. Kritéria pre žiadateľov o podporu z programu SAPARD boli  schvaľované  príslušnými inštitúciami SR a EK. Pri akreditovaní Agentúry Sapard Národným fondom (MF SR) a službami Komisie boli kontrolované  administratívne, účtovné, platobné a kontrolné postupy,  postupy pri výbere, predbežnej kontrole, následnej kontrole, schvaľovaní projektov a len na základe splnenia prísnych podmienok implementácie programu (t.z. aj vylúčenia spôsobov obsiahnutých vo vete spracovateľa materiálu) bolo rozhodnuté , že AS je plne pripravená na uskutočňovanie programu. Je paradoxné, že  MF SR má takýto názor, keď zložka       MF SR (Národný fond) akreditovala AS a uznala ju za spôsobilú  na bezproblémový výkon činností.

- odporúčania medzirezortnej pracovnej skupiny pre programovanie zriadenej pod Prípravným výborom pre štrukturálne fondy
Nemôže byť prekvapením, že zástupcovia SOP pod ERDF, ktorí v rámci negociačných rokovaní s EK nepredniesli žiadny návrh na zvýšenie prostriedkov zo štrukturálnych fondov EÚ pre SR, nakoniec odporučili zníženie podielu EAGGF a FIFG na 20% a navýšenie podielu ERDF na 46,62% najmä pre SOP Doprava.
Nesúhlasíme s uvedenou zmenou a pripomíname, že poberateľom podpory pre opatrenia SOP Doprava sú ŽSR, SSC, SSL (štátne inštitúcie) čo pri zachovaní pravidla následného kofinancovania zo štrukturálnych fondov znamená podstatné zvýšenie nárokov na  prostriedky zo štátneho rozpočtu. 
Pripomíname tiež, že navrhované zníženie podielu EAGGF na 20% bude znamenať nenaplnenie podmienok doplnkovosti prostriedkov štrukturálnych fondov (v zmysle nariadenia 1260/1999). Preukázateľne je to uvedené a v prílohe 1 predkladaného materiálu. Platby roku 2001 (usmerňovacia sekcie EAGGF) predstavovali sumu 69 mil.EUR (v stálych cenách). V roku 2004 je suma prostriedkov EÚ a SR len 65 mil.EUR.	

Z

Z

Z

Z

Z

Z

Z

Z

Z

Z

Z

	

Neakceptuje sa. Uznesením vlády SR č.782/2002 k návrhu rámcovej smernice pre rokovania s EK bolo schválené iba predbežné percentuálne rozdelenie finančných prostriedkov medzi jednotlivými štrukturálnymi fondami, ktoré vychádzalo z aktuálnej situácie v negociáciách. Na zasadnutiach medzirezortnej pracovnej skupiny pre financovanie rozširovania, ktorá vypracovala návrh uvedenej rámcovej smernice, boli vyjadrené viaceré námietky voči  percentuálnemu podielu EAGGFu a FIFG. Návrh rozdelenia nebol odobrený EK, rozdelenie medzi jednotlivými štrukturálnymi fondami je vo výlučnej kompetencii SR. 

  
Neakceptuje sa. 
Uvedený argument sa vzťahuje komplexne na oblasť pôdohospodárstva a nie na jednotlivé piliere Agendy 2000 ako spoločná poľnohospodárska politiku EÚ a Štrukturálna politika EÚ  (jednotlivé hlavy všeobecného rozpočtu EÚ).   Usmerňovacia a záručná sekcia EAGGF spolu poskytujú komplexný prehľad o finančných prostriedkoch, ktoré smerujú do poľnohospodárstva. 

Neakceptuje sa. 
Odôvodnenie poukazuje na možnosti zvýšenia priamych platieb, prostredníctvom ktorých môžu pôdohospodári SR obdržať zvýšené dotácie zo štátneho rozpočtu ako jednej z možnosti zvýhodnenia pôdohospodárov. Dotácie pre poľnohospodárov po vstupe budú niekoľkonásobne vyššie v porovnaní s obdobím pred vstupom pri využití národných vyrovnávacích platieb.  

Neakceptuje sa. Pri vypracovaní tohto argumentu MF SR vychádzalo zo súčasného stavu realizácie programu SAPARD a nie z odhadovanej realizácie programu. Nie je zaručené, že opatrenia vykonané na zlepšenie využívania programu SAPARD budú úspešné.
Porovnanie s Českou republikou a s Poľskom je účelové a nehovorí napr. o počte schválených projektov a uzatvorených zmluvách. Upozorňujeme, že aj predvstupový nástroje PHARE  slúži ako medzičlánok pre prípravu na ERDF a ESF (príprava na zavedenie EDIS pre PHARE). 

Akceptuje sa čiastočne. Text bol upravený.  Do materiálu sa zaradila tabuľka č. 8, ktorá sa opiera o prílohy  13. ročnej správy Európskej komisie o štrukturálnych fondoch za rok 2001 a poskytuje komplexný pohľad o rozdelení záväzkov cieľa 1 v súčasných členských štátoch EÚ.  Uvedenie dvoch regiónov s vysokou mierou podpory z EAGGFu a FIFG považujeme za účelové. Typy opatrení v oblasti pôdohospodárstva, ktoré sa môžu financovať z ERDF, nie sú predmetom materiálu. 

Neakceptuje sa. Odôvodnenie poukazuje na rozsiahle pole pôsobnosti fondu ERDF v porovnaní s EAGGFu. Pridelenie prostriedkov na ROP je v kompetencii Ministerstva výstavby a regionálneho rozvoja SR. 

Neakceptuje sa. 
Odôvodnenie vychádza zo základných makroekonomických ukazovateľov charakterizujúcich niektoré čiastkové oblasti hospodárskej politiky. Ex-ante hodnotenie sa vypracováva súbežne s NDP, OP a SPD. 

Neakceptuje sa. Pripomienka neuvádza pomer dotácií  na zachovanie podpory výroby a dotácií na projektovom základe zo štátneho rozpočtu v roku 2001. 

Akceptuje sa čiastočne. Text bol upravený. Schválené manuály a postupy AS Európskou komisiou, či Národným fondom nemajú dopad na zmenu stavu hospodárenia podnikateľských subjektov v čase. 

      

Neakceptuje sa. V súlade s článkom 29 nariadenia Rady 99/1260/ES pri investíciách do súkromných firiem a ziskutvorných investíciách je podiel financovania z EÚ výrazne nižší (max. 35 %) ako pri verejných projektoch (max. 85 %). Súkromné investície si budú vyžadovať vyššie národné spolufinancovanie vrátane verejných zdrojov. 

Neakceptuje sa. Pripomienka je irelevantná. V zmysle nariadenie Rady 99/1260/ES  za účelom dodržania doplnkovosti členský štát stanoví úroveň verejných alebo im rovnocenných výdavkov, ktorú musí členský štát úhrnom dodržovať v nasledovnom programovacom období, na ktoré je program vypracovaný, vo svojich regiónoch, na ktoré sa vzťahuje cieľ 1. SR bude musieť stanoviť priemer uvedených výdavkov na roky 2000 a 2001, ktoré bude musieť dodržiavať v skrátenom programovacom období 2004 –2006. 	
Ministerstvo životného prostredia SR
Str. 5 materiálu: odstavec odporúčania medzirezortnej pracovnej skupiny
Na zasadnutí medzirezortnej pracovnej skupiny pre programovanie zo                   6. decembra 2002 bolo prijaté odporúčanie o znížení podielu EAGGFu a FIFG a zvýšení podielu ERDF a následne v rámci ERDF najmä pre operačné programy infraštruktúrneho charakteru, SOP Doprava a SOP životné prostredie, (ako vyplynulo z odporúčaní zástupcov EK v rámci misie p. Rieru) ako aj podielu pre SOP Ekonomický rozvoj.
V tejto súvislosti žiadame príslušný odstavec upraviť a doplniť o SOP životné prostredie napr. nasledovne:
"....podiel ERDF na 46,62 % najmä pre Sektorové operačné programy zamerané na rozvoj infraštruktúry (SOP Doprava a SOP životné prostredie) ....."
	
O	
Neakceptuje sa. V zázname zo zasadnutia pracovnej skupiny pre programovanie zo dňa 6.12.2002 sa uvádza iba zníženie podielu EAGGFu a FIFG a zvýšenie podielu ERDF bez upresnenia operačných programov.